Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení nariadenia vlády Slovenskej republiky č. 29/2009 Z. z. 

Spôsob pripomienkového konania |
Počet vznesených pripomienok, z toho zásadných | 15  / 6
Počet vyhodnotených pripomienok | 15
Počet akceptovaných pripomienok, z toho zásadných | 11  / 6
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 3  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | 2 (0o,2z) | | |
2 . | Ministerstvo výstavby a regionálneho rozvoja Slovenskej republiky | | | x |
3 . | Úrad geodézie, kartografie a katastra Slovenskej republiky | | | x |
4 . | Úrad pre normalizáciu, metrológiu a skúšobníctvo Slovenskej republiky | 1 (1o,0z) | | |
5 . | Úrad pre verejné obstarávanie | | | x |
6 . | Úrad priemyselného vlastníctva Slovenskej republiky | 2 (2o,0z) | | |
7 . | Správa štátnych hmotných rezerv Slovenskej republiky | | | x |
8 . | Generálna prokuratúra Slovenskej republiky | 1 (1o,0z) | | |
9 . | Protimonopolný úrad Slovenskej republiky | | | x |
10 . | Ministerstvo kultúry Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ústredie práce, sociálnych vecí a rodiny | | | | x
13 . | Centrum pre medzinárodnoprávnu ochranu detí a mládeže | | | | x
14 . | Národný bezpečnostný úrad | | | x |
15 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
16 . | Konfederácia odborových zväzov Slovenskej republiky | 1 (0o,1z) | | |
17 . | Asociácia zamestnávateľských zväzov a združení Slovenskej republiky | | | x |
18 . | Najvyšší súd Slovenskej republiky | | | | x
19 . | Národná banka Slovenska | | | x |
20 . | Legislatívna rada vlády Slovenskej republiky | | | | x
21 . | Európske spotrebiteľské centrum | | | | x
22 . | Ministerstvo hospodárstva Slovenskej republiky | | | x |
23 . | Ministerstvo zdravotníctva Slovenskej republiky | | | | x
24 . | Ministerstvo vnútra Slovenskej republiky | | | | x
25 . | Ministerstvo financií Slovenskej republiky | 2 (2o,0z) | | |
26 . | Ministerstvo školstva Slovenskej republiky | | | | x
27 . | Ministerstvo zahraničných vecí Slovenskej republiky | | | x |
28 . | Ministerstvo obrany Slovenskej republiky | | | x |
29 . | Najvyšší kontrolný úrad Slovenskej republiky | | | x |
30 . | Úrad jadrového dozoru Slovenskej republiky | | | x |
31 . | Štátny dopravný úrad | | | | x
32 . | Odbor aproximácie práva sekcie vládnej legislatívy Úradu vlády SR | | | x |
33 . | Úrad vlády Slovenskej republiky | | | x |
34 . | Ministerstvo spravodlivosti Slovenskej republiky | | | x |
35 . | Štatistický úrad Slovenskej republiky | | | x |
36 . | Odbor Centrálneho verejného obstarávania | | | | x
37 . | Ministerstvo dopravy, pôšt a telekomunikácií Slovenskej republiky | | | x |
38 . | Ministerstvo životného prostredia Slovenskej republiky | 1 (1o,0z) | | |
39 . | Úrad pre reguláciu sieťových odvetví | | | x |
40 . | Odborový zväz pracovníkov školstva a vedy na Slovensku | 2 (0o,2z) | | |
41 . | Bratislavský samosprávny kraj | | | x |
42 . | Košický samosprávny kraj | 1 (0o,1z) | | |
43 . | Verejnosť | 2 (2o,0z) | | |
| SPOLU | 15 (9o,6z) | 0 (0o,0z) | 22 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MP SR

zaradeniu študijného odboru 43 306 veterinárstvo 
žiadame zaradiť študijný odbor 43 306 (veterinárstvo) do tej istej kategórie ako sú zdravotné školy a síce do kategórie škôl č. 10. 

Odôvodnenie: 
V rámci študijného odboru sa pripravuje personál pre zdravotné ošetrovanie zvierat a podmienky na vzdelávanie sú podobné ako v prípade zdravotných škôl, ktoré vzdelávajú personál potrebný na ošetrovanie ľudí. Finančná náročnosť výučby takých predmetov ako anatómia, patológia, chirurgia, laboratórna technika, a pod., kde je v skupine 13 - 17 študentov, je porovnateľná čo do náročnosti výučby jednotlivých predmetov zo zdravotnými školami, naviac vznikajú vyššie náklady na zabezpečenie praktickej výučby priamo s hospodárskymi zvieratami. 
Absolventi študijného odboru majú dôležité postavenie pri dodržiavaní zdravotnej bezpečnosti potravinového reťazca, najmä v časti potravín živočíšneho pôvodu, ktoré sú charakteristické zvýšeným bezpečnostným rizikom, napr. prenosom zoonóz – nákaz prenosných zo zvierat na ľudí. Podľa § 8 zákona č. 39/2007 Z. z. o veterinárnej starostlivosti úradní veterinárni asistenti (pozri aj čl. 2 ods. 1 písm. h) nariadenia Európskeho parlamentu a Rady (ES) č. 854/2004) vykonávajú veterinárne kontroly nad dodržiavaním veterinárnych požiadaviek podľa § 3 a podľa osobitných predpisov (pozri aj nariadenie Európskeho parlamentu s Rady (ES) č. 852/2004.

Z

A

Návrh na preradenie skupiny študijných odborov vzdelávania 43 do 10. skupiny strednej odbornej školy je v rozpore s personálnou náročnosťou vzdelávania žiakov vyplývajúcou z rámcových učebných plánov uvedených v štátnom vzdelávacom programe pre študijné odbory vzdelávania 43 "Veterinárske vedy". 
Návrh má dopad na rozpočet kapitoly Ministerstva školstva SR. 
Zber údajov pre normatívne financovanie sa uskutočňuje v súlade s § 7 ods. 4 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov každoročne do 30. septembra. Zo zberu údajov pre 27. kategóriu stredných odborných škôl nie je možné odčleniť študijné odbory vzdelávania 43 "Veterinárske vedy". Z tohto dôvodu by sa musel uskutočniť nový zber údajov, čo by bolo v rozpore s § 7 ods. 4 zákona č. 597/2003 Z. z. 

Rozporové konanie sa uskutočnilo 7. 12.2009 so štátnym tajomníkom Ministerstva pôdohospodárstva SR, Ing. Vladimírom Palšom, CSc., rozpor bol odstránaný. 
Ministerstvo školstva SR zvýši objem finančných prostriedkov na prevádzku pre odbory vzdelávania uvedené v 27. kategórii stredných odborných škôl z pôvodných 50 % na 100 % s účinnosťou od 1. januára 2010.

MP SR

zaradeniu ďalších študijných odborov 
1. Žiadame študijný odbor 4246 6 – bioenergetika zaradiť do SOŠ 2. kategória. 

Odôvodnenie: 
Zaradením do kategórie 27 a je tento odbor podľa koeficientov podhodnotený. V súčasnosti je aj zámerom vlády hľadať a podporovať alternatívne zdroje energií. Študijný odbor bioenergetika je zameraný na získavanie energie, využívanie rôznych zdrojov energie a spôsoby získavania biomasy na výrobu bioenergie, pričom je kladený dôraz na ochranu životného prostredia. 

Ďalej žiadame: 
2. študijné a učebné odbory je nutné zosúladiť s vyhláškou 282/2009 Z.z. o stredných školách (v predloženom materiáli sú ŠO/UO, ktoré sú vyradené zo sústavy napr. 2958 4) 

3. 2954 2 odbor mäsiar a 2955 2 mäsiar, lahôdkar treba, preradiť do SOŠ – 16. kategória ako je 2964 2 cukrár. 

4. nové kombinované odbory 2977 2 cukrár kuchár a 2978 2 cukrár pekár treba preradiť do SOŠ – 16. kategória, ako je 2964 2 cukrár. Oba odbory majú integrovaný odbor cukrár 

5. preradiť nadstavbové štúdia 2952 4 a 2982 4 z kategórie 2 do vyššej, aby bol koeficient prevádzkovej náročnosti aspoň 1,5. Dôvodom je vysoký podiel praktického vyučovania s nákladnými surovinami. 
Tieto odbory majú vysokú náročnosť na surovinovú spotrebu a energie. 

6. preradiť ŠO 2940 6, 2949 6, 2951 6 kategória 26 - koeficient prevádzkovej náročnosti 1,25 do vyššej – odbory sú náročné na energie, suroviny, chemikálie 

7. odbor 2951 6 výživa a šport má rozšírenú športovú prípravu, ktorá sa približuje športovému gymnáziu, ktoré má koeficient prevádzkovej náročnosti 2,00.

Z

A

Návrh je v rozpore s personálnou náročnosťou vzdelávania žiakov študijného odboru 4246 6 vyplývajúcou z rámcových učebných plánov uvedených v štátnom vzdelávacom programe študijných odborov vzdelávania 42 "Poľnohospodárstvo a lesné hospodárstvo". 
Návrh je v rozpore s personálnou náročnosťou vzdelávania žiakov učebného odboru 2954 2, 2955 2, 2977 2 a 2978 2 vyplývajúcou z rámcových učebných plánov uvedených v štátnom vzdelávacom programe učebných odborov vzdelávania 29 "Potravinárstvo" a s vyhláškou MŠ SR č. 282/2009 Z. z. o stredných školách.Návrh má dopad na rozpočet kapitoly Ministerstva školstva SR. 
Zber údajov pre normatívne financovanie sa uskutočňuje v súlade s § 7 ods. 4 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov každoročne do 30. septembra. Zo zberu údajov nie je možné odčleniť žiakov odborov vzdelávania 2954 2, 2955 2, 2977 2 a 2978 2. Z tohto dôvodu by sa musel uskutočniť nový zber údajov, čo by bolo v rozpore s § 7 ods. 4 zákona č. 597/2003 Z. z. 
Návrh na zvýšenie prevádzkovej náročnosti pre odbory vzdelávania 2952 4, 2982 4, 2940 6, 2949 6 a 2951 6 má dopad na rozpočet kapitoly Ministerstva školstva SR. 
Návrh na zvýšenie personálnej náročnosti vzdelávania a zvýšenie prevádzkovej náročnosti znamená zníženie normatívu na žiaka školy pre ostatné kategórie škôl. 
V prípade študijného odboru 2958 4 - ide o nový študijný odbor vzdelávania v experimentálnom vzdelávaní od 1. septembra 2009. 

Rozporové konanie sa uskutočnilo 7. 12. 2009 so štátnym tajomníkom Ministerstva pôdohospodársta SR, Ing. Vladimírom Palšom, CSc., rozpor bol odstránený. 
Ministerstvo školstva SR navrhuje zvýšiť objem finančných prostriedkov na prevádzku pre odbory vzdelávania uvedené v 27. kategórii stredných odborných škôl o 100 % s účinnosťou od 1. januára 2010. 
Ministerstvo školstva SR navrhne s účinnosťou od 1. 1.2011 preradiť odbory vzdelávania 2954 2, 2955 2, 2977 2 a 2978 2 z 15. kategórie SOŠ do 16. kategórie SOŠ. Súčasne sa pre odbory vzdelávania uvedené v 27. kategórii SOŠ upravila výška normatívu (zo 60% na 80 %), ktoré pridelí Ministerstvo školstva SR zriaďovateľovi strednej odbornej školy, ak sa žiaci vzdelávajú na praktickom vyučovaní v stredisku odbornej praxe a školskom hospodárstve.

ÚNMS SR

Všeobecne 
Navrhovateľovi odporúčame v celom texte návrhu nariadenia nahradiť slovo "odsek" skratkou "ods." z dôvodu zjednotenia jednak s ostatnými ustanoveniami nariadenia a jednak so štandardne používanou citáciou.

O

N

Návrh je v rozpore s Legislatívnymi pravidlami vlády SR.

ÚPV SR

úvodná veta 
V úvodnej vete návrhu odporúčame vypustiť slová "(ďalej len "zákon")".

O

A

ÚPV SR

Čl. I 
V zmysle bodu 27. Legislatívnotechnických pokynov odporúčame doplniť do Čl. I úvodnú vetu v znení: "Nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia, v znení nariadenia vlády Slovenskej republiky č. 29/2009 Z. z. sa mení a dopĺňa takto:".

O

A

GP SR

K Čl. I 
Odporúčame vložiť úvodnú vetu v tomto znení: 
„Nariadenie vlády Slovenskej republiky č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení nariadenia vlády Slovenskej republiky č. 29/2009 Z. z. sa mení a dopĺňa takto:“.

O

A

KOZ SR

Návrh nariadenia vlády SR, ktorým sa mení a dopĺňa nariadenie vlády SR č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení nariadenia vlády SR č. 29/2009 Z.z. 

Konfederácia odborových zväzov SR k návrhu nariadenia vlády SR, ktorým sa mení a dopĺňa nariadenie vlády SR č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení nariadenia vlády SR č. 29/2009 Z.z. predkladá nasledujúcu pripomienku. 

A. Zásadná pripomienka: 
V § 4 ods. 3 predposledná veta žiadame nahradiť číslo „60%“ číslom „80%“ 
Zdôvodnenie : 
Navrhovaná výška 60% normatívu na žiaka pre stredné odborné školy so strediskom odbornej praxe v nedostatočnom rozsahu pokrýva náklady , a spôsobuje finančné problémy pri zabezpečovaní prevádzkových nákladov týchto škôl.

Z

A

Ministerstvo školstva SR pripravuje s účinnosťou od 1. januára 2011 zmenu vo financovaní stredných odborných škôl, ktorých žiaci uskutočňujú praktické vyučovanie v stredisku praktického vyučovania (zmena si vyžaduje úpravu niektorých ustanovení zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov). Súčasne s touto zmenou sa upraví aj výška normtívu na žiaka školy, ktorý sa zúčastňuje praktického vyučovania v stredisku odbornej praxe, školskom hospodárstve alebo v stredisku praktického vyučovania. V roku 2010 Ministerstvo školstva SR dofinancuje zvýšené náklady na vzdelávanie žiakov škôl, ktorí sa zúčastňujú praktického vyučovania v stredisku odbornej praxe, školskom hospodárstve alebo v stredisku praktického vyučovania prostredníctvom dohodovacieho konania, rovnako ako v roku 2009. 

Rozporové konanies Konfederáciou odborových zväzov SR sa uskutočnilo 3. 12. 2009, JUDr. Sláviková, poradca pre verejné a súkromné právo KOZ, rozpor odstránený. 
Pre odbory vzdelávania uvedené v 27. kategórii SOŠ sa upraví výška normatívu (zo 60% na 80 %), ktoré pridelí Ministerstvo školstva SR zriaďovateľovi strednej odbornej školy, ak sa žiaci vzdelávajú na praktickom vyučovaní v stredisku odbornej praxe a školskom hospodárstve.

MF SR

Všeobecne 
Beriem na vedomie, že návrh nemá vplyv na verejné financie.

O

A

MF SR

Všeobecne 
Návrh je potrebné zosúladiť s Legislatívnymi pravidlami vlády SR (napr. v úvodnej vete predpisu vypustiť legislatívnu skratku, v čl. I body 13 a 14 spojiť do jedného novelizačného bodu).

O

A

MŽP SR

K bodu 12 : § 8 
Doporučujeme upraviť znenie "V § 8 ods.8" sa za slovo "dvoch" nahrádza slovom "troch" na znenie "V § 7 ods. 8 sa za slovo "dvoch" nahrádza slovom "troch".

O

N

Do ustanovenie § 8 bol vložený nový odsek 5. Z uvedeného dôvodu sa navrhuje upraviť znenie § 8 ods. 8 a nie § 8 ods. 7. V 12. bode sa navrhuje úprava znenia § 8 a nie § 7.

§ 4 ods. 3 
predposledná veta žiadame namiesto „60%“ dať „80%“. 

Zdôvodnenie: 
Výška 60% normatívu na žiaka pre stredné odborné školy so strediskom odbornej praxe spôsobuje trvalé finančné problémy zabezpečovania prevádzkových nákladov týchto škôl

Z

A

Ministerstvo školstva SR pripravuje s účinnosťou od 1. januára 2011 zmenu vo financovaní stredných odborných škôl, ktorých žiaci uskutočňujú praktické vyučovanie v stredisku praktického vyučovania (zmena si vyžaduje úpravu niektorých ustanovení zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov). Súčasne s touto zmenou sa uparví aj výška normtívu na žiaka školy, ktorý sa zúčastňuje praktického vyučovania v stredisku odbornej praxe, školskom hospodárstve alebo s stredisku praktického vyučovania. v roku 2010 Ministerstvo školstva SR dofinancuje zvýšené náklady na vzdelávanie žiakov, ktorí sa zúčastňujú praktického vyučovania v stredisku odbornej praxe, školskom hospodárstve alebo s stredisku praktického vyučovania prostredníctvom dohodovacieho konania, rovnako ako v roku 2009. 

Rozporové konanie s Odborovým zväzom pracovníkov školstva a vedy na Slovesnku sa uskutočnilo 3. 12. 2009, Ing. Maták, krajský predseda Združenia stredného školstva, rozpor odstránený. 
Pre odbory vzdelávania uvedené v 27. kategórii SOŠ sa upraví výška normatívu (zo 60% na 80 %), ktoré pridelí Ministerstvo školstva SR zriaďovateľovi strednej odbornej školy, ak sa žiaci vzdelávajú na praktickom vyučovaní v stredisku odbornej praxe a školskom hospodárstve.

§ 4 ods. 3 
predposledná veta žiadame namiesto „60%“ dať „80%“. 

Zdôvodnenie: 
Výška 60% normatívu na žiaka pre stredné odborné školy so strediskom odbornej praxe spôsobuje trvalé finančné problémy zabezpečovania prevádzkových nákladov týchto škôl

Z

A

Táto pripomienka bola odoslaná dvakrát. Vyhodnotenie totožné ako v predchádzajúcej pripomienke.

KSK

§ 5 ods. 1, písm. a) 
Návrh nariadenia vlády, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení nariadenia vlády Slovenskej republiky č. 29/2009 Z. z. navrhuje zvýšiť hodnoty percentuálnych podielov na osobné náklady - pre školy z 90 % na 95 % (okrem špeciálnych škôl), ktoré je povinný zriaďovateľ poskytnúť škole v minimálnej výške. Ostatné finančné prostriedky zriaďovateľ rozdeľuje medzi školy napr. podľa personálnej náročnosti výchovno-vzdelávacieho procesu a prevádzkovej náročnosti školy. 

Zdôvodnenie: 

Navrhovanú úpravu pripomienkujeme zásadným spôsobom z dôvodu značných rozdielov jednotlivých škôl v samosprávnych krajoch v nákladovej oblasti a to ako mzdovej tak aj prevádzkovej. Súčasné hodnoty percentuálnych podielov na osobné aj prevádzkové náklady sú opodstatnené aj pre budúci vývoj normatívneho financovania škôl v zriaďovateľských pôsobnostiach samosprávnych krajov. Máme za to, že práve týmto navrhovaným zvýšením hodnoty percentuálneho podielu a obmedzovaním prerozdeľovacej funkcie samosprávnych krajov dôjde k postupnému zrušeniu škôl v odľahlejších regiónoch samosprávnych krajov a zhorší sa tak dostupnosť vzdelania práve skupinám obyvateľstva s nižšími príjmami. Dopady tohto návrhu opatrenia na samosprávne kraje sú tým väčšie, čím regionálne disparity sú medzi nimi hlbšie. 
V súvislosti s vyššie uvedeným zásadne pripomienkujeme uvedené navrhované ustanovenie a zdôrazňujeme úlohu samosprávnych krajov pri prerozdeľovaní normatívnych finančných prostriedkoch za účelom zohľadnenia regionálnych špecifík krajov pri financovaní výchovno-vzdelávacieho procesu škôl. Považujeme to za principiálne stanovisko z hľadiska decentralizácie štátnej správy a prenosu kompetencií na samosprávne kraje aj s cieľom udržať regionálny rozmer pri nepriaznivom vývoji demografickej krivky s ohľadom na sociálne hľadisko v ekonomicky slabších mikroregiónoch. 
V závere nášho stanoviska dávame do pozornosti, že súčasná legislatíva neumožňuje zohľadniť regionálne špecifiká pri normatívnom financovaní škôl zo strany MŠ SR ani v rámci dohodovacieho konania. 

Konkrétne dopady: 

Gymnázium XYZ: Počet žiakov: nad 700 

Už v rozpočte pre kalendárny rok 2009 na mzdy je 90 % normatívne stanovený objem finančných prostriedkov, čo umožnilo vykryť mzdové výdavky aj s pohyblivou zložkou cca 30 %. Ďalšie navýšenie percentuálneho podielu na osobných nákladoch z 90 % na 95 % spôsobí možnosť čerpania pohyblivej zložky až na úroveň 50 %. Uvedené nebude korešpondovať s väčšinou škôl, kde úroveň pohyblivej zložky je dnes v priemere cca 10 až 12 %. Na druhej strane toto opatrenie môže spôsobiť neopodstatnený nárast zamestnancov z pohľadu organizácie školského roka, čo opäť bude znamenať vyššie čerpanie mzdových prostriedkov avšak bez konkrétneho efektu. 

SOŠ ABC: Počet žiakov : 200 až 300 

Škola spĺňajúca regionálne špecifiká z dôvodu geografickej polohy a vysokého počtu žiakov so sociálne znevýhodneného prostredia. 
V rozpočte pre kalendárny rok škola čerpá 110 % na osobné náklady zo mzdového normatívu, pričom pohyblivá zložka je na úrovni cca 9 %. V tomto prípade navýšenie percentuálneho podielu na osobných nákladoch z 90 % na 95 % obmedzí prerozdeľovaciu funkciu zriaďovateľa, čo prinesie v lepšom prípade ponechanie doterajšej úrovne na 110 %, ale s väčšou pravdepodobnosťou zníženie objemu finančných prostriedkov na mzdy. Uvedené znamená zhoršenie situácie a neúmerné zväčšenie rozdielov medzi zamestnancami jednotlivých škôl. 

Vyššie uvedené možné opatrenia a ich dopady spôsobia, že časť finančných prostriedkov, ktoré môžu byť účelne využité v rámci kompetencie zriaďovateľa na školách s nižším počtom žiakov a školách s regionálnymi špecifikami /žiaci zo sociálne znevýhodneného prostredia, s odľahlých regiónov .../ budú „prejedené“ bez efektu, ktorý systém financovania sleduje. 

Máme za to, že opatrenia ktoré sú pripravované centrálne na úrovni čerpania finančných prostriedkov by mali spôsobiť pozitívny dopad ak už nie na celú komunitu zamestnancov škôl tak aspoň na ich väčšinu.

Z

A

Navrhujú sa upraviť – zvýšiť hodnoty percentuálnych podielov na osobné náklady - pre školy z 90 % na 95 % (okrem špeciálnych škôl), pre špeciálne školy z 85 % na 90 %, ktoré je povinný zriaďovateľ poskytnúť škole v minimálnej výške. Ostatné finančné prostriedky zriaďovateľ rozdeľuje medzi školy napr. podľa personálnej náročnosti výchovno-vzdelávacieho procesu a prevádzkovej náročnosti školy. Úprava hodnôt percentuálnych podielov sa navrhuje z dôvodu, že zriaďovatelia škôl už v súčasnosti poskytujú finančné prostriedky v navrhovanej výške a z dôvodu, že doteraz uskutočnené zmeny v nariadení vlády adresnejšie a presnejšie určujú rozpis finančných prostriedkov pre školy. 
Hodnoty percentuálnych podielov na prevádzkové náklady, ktoré musí zriaďovateľ školy poskytnúť škole, sa nenavrhujú zvyšovať. 

Rozporové konanie sa uskutočnilo 7. 12. 2009 s vedúcim odboru školstva Košického samosprávneho kraja, Ing. Štefan Kandráčom, rozpor bol odstránený. 
Ministerstvo školstva SR upraví výšku percentuálneho podielu na osobné náklady len pre špeciálne školy, v ktorých vzdelávanie sa považuje za prípravu na povolanie. Zjednocuje sa hodnota percentuálnych podielov na osobné náklady ktoré je povinný zriaďovateľ poskytnúť špeciálnej škole a škole, ktorá nie je špeciálnou, v minimálnej výške

Verejnosť

nariadeniu vlády SR č. 630/2008 Z.z. 
EUROPEA SLOVAKIA - Zduženie vzdelávacích zariadení pre pôdohospodárstvo a rozvoj vidieka podáva v rámci pripomienkového konania, ktorým sa mení a dopĺňa nariadenie vlády Slovenskej republiky č. 630/2008 Z.z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia zásadné pripomienky: 

1. V §4 odsek 3 doplniť nasledovné: 
"(3) Normatív na žiaka strednej odbornej školy, ktorý sa vzdeláva v odboroch vzdelávania zaradených do kategórie škôl SOŠ 27 a vykonáva praktické vyučovanie v stredisku odbornej praxe alebo školskom hospodárstve 6) je 90% normatívu na žiaka tejto kategórie školy. 

2. V prílohe č. 2 navrhujeme zmeniť v kategórii 27 koeficient prevádzkovej náročnosti na 2, počet žiakov na pedagogického zamestnanca na 6 a počet nepedagogických zamestnancov na pedagogického zamestnanca na 0,36. 

Zdôvodnenie: 

V našich typoch SOŠ je personálna náročnosť resp. počet nepedagogických zamestnancov na pedagogického vyšší z dôvodu špeciálnych chovov desiatok druhov a plemien zvierat, kde náročnosť vo veterinárnych odboroch, špeciálnych chovoch, kynológii a iných je identická so strednými zdravotnými školami. 

V Trnave, 26.11.2009 Ing. Ľudovít Škrabák 
predseda združenia

O

ČA

Zníženie počtu žiakov na pedagogického zamestnanca z 8,8 na 6 má dopad na rozpočet kapitoly Ministerstva školstva SR. Ministerstvo školstva SR pripravuje s účinnosťou od 1. januára 2011 zmenu vo financovaní stredných odborných škôl, ktorých žiaci uskutočňujú praktické vyučovanie v stredisku praktického vyučovania (zmena si vyžaduje úpravu niektorých ustanovení zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov). Súčasne s touto zmenou sa uparví aj výška normtívu na žiaka školy, ktorý sa zúčastňuje praktického vyučovania v stredisku odbornej praxe, školskom hospodárstve alebo v stredisku praktického vyučovania. V roku 2010 Ministerstvo školstva SR dofinancuje zvýšené náklady na vzdelávanie žiakov škôl, ktorí sa zúčastňujú praktického vyučovania v stredisku odbornej praxe, školskom hospodárstve alebo v stredisku praktického vyučovania prostredníctvom dohodovacieho konania, rovnako ako v roku 2009. Počet žiakov na pedagogického zamestnaca zohľadňuje aj zásady bezpečnosti pri práci. 
Ministerstvo školstva SR navrhuje zvýšiť objem finančných prostriedkov na prevádzku pre odbory vzdelávania uvedené v 27. kategórii stredných odborných škôl o 100 % s účinnosťou od 1. januára 2010. 
Pre odbory vzdelávania uvedené v 27. kategórii SOŠ sa upraví výška normatívu (zo 60% na 80 %), ktoré pridelí Ministerstvo školstva SR zriaďovateľovi strednej odbornej školy, ak sa žiaci vzdelávajú na praktickom vyučovaní v stredisku odbornej praxe a školskom hospodárstve.

Verejnosť

nariadeniu vlády SR č.630/2008 Z.z. 
EUROPEA SLOVAKIA - združenie vzdelávacích zariadení pre pôdohospodárstvo a rozvoj vidieka dopĺňa Dodatok k zdôvodneniu zásadných pripomienok k nariadeniu vlády SR č. 630/2008 Z.z. zo dňa 26.11.2009. 
Dodatok: 
Počet žiakov na pedagogického zamestnanca je vyšší aj z titulu viacerých typov praxe, keď individuálna prax vyžaduje individuálny prístup k žiakovi, odborná prax kontrolu pedagógom a učebná prax skupiny žiakov podľa odbornosti, zásad BOZP a maximálneho počtu žiakov v skupine. Ďalším špecifikom je delenie hodín odborných predmetov v rámci cvičení a skupiny vodičských oprávnení podľa študijného zamerania resp. študijného odboru žiakov.

O

N

Zdôvodnenie totožné ako v predchádzajúcej pripomienke.